
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός Ι.Ν. Αγίας Ειρήνης Κουτάλά Σερίφου ως ιστορικού 
διατηρητέου μνημείου. 1 

Σύσταση ίδιου Νομικού Προσώπου στο Δήμο Χαλκιδέων, με την 
επωνυμία «Δημοτική Σχολή Μπαλέτου - Ρυθμικής» . 2 

Σύσταση ίδιου νομικού προσώπου με το όνομα «ΠΝΕΥΜΑΤΙΚΟ 
ΚΕΝΤΡΟ ΧΟΡΤΙΑΤΗ» στην Κοινότητα Χορτιάτη. 3 

Τροποποίηση συστατικής πράξεως του Ν.Π. «Πνευματικό Κέντρο 
Δήμου Σταυρουπόλεως» . 4 

Τροποποίηση της συστατικής πράξης του Νομικού προσώπου με την 

■ επωνυμία «Πνευματικό Κέντρο Ευκαρπίας». 5 

Τροποποίηση απόφασης για τη συγκρότηση Επιτροπής για την πα¬ 
ρακολούθηση των συνθηκών λειτουργίας των ιδιωτικών κλινι¬ 
κών της περιφέρειάς μας . 6 

Σύσταση αναπτυξιακών συνδέσμων των Κοινοτήτων Επαρχίας 
Φαρσάλων Ν. Λάρισας. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Β1/Φ27/25206/543 (1) 

Χαρακτηρισμός Ι.Ν. Αγίας Ειρήνης Κουτάλά Σερίφου ως ιστορικού 
διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. 0-Ε/Φ09/32530/8.8.86 Τ.Α. (ΦΕΚ 548/Β/ 
12.8.86), άρθρο 2 παρ. 8 για «Μεταβίβαση αρμοδιοτήτων Υπουργού» 
στον Γενικό Γραμματέα στον Ειδικό Γραμματέα Διοικητικού Τομέα Πο¬ 
λιτιστικής Κληρονομιάς και στους Προϊσταμένους Διευθύνσεων, Τμη¬ 
μάτων και Γραφείων της Κεντρικής Υπηρεσίας του ΥΠΠΟ». 

2. Τις διατάξεις του άρθρου 52 του Κ.Ν. 5351/1932 «Περί Αρχαιο¬ 
τήτων» σε συνδυασμό με τις διατάξεις του Ν. 1469/50 «περί προστα¬ 
σίας ειδικής κατηγορίας οικοδομημάτων και έργων τέχνης μεταγενε¬ 
στέρων του 1830» και 

3. Την Γνωμοδότηση του Τοπικού Συμβουλίου Μνημείων Νήσων, 
όπως διατυπώθηκε στην αριθμ. 6/5.5.87 Συνεδρία του, αποφασί¬ 
ζουμε: 

Χαρακτηρίζουμε τον Ιερό Ναό της Αγίας Ειρήνης Κουτάλά στη Σέ¬ 
ριφο ως ιστορικό διατηρητέο μνημείο με ζώνη προστασίας 50 μ. διότι 
είναι κτισμένη στη θέση όπου υπήρχε Παλαιοχριστιανική Βασιλική, 
όπως μαρτυρούν τα πολυάριθμα αρχιτεκτονικά μέλη που βρίσκονται 
εντοιχισμένα στο ναό και διάσπαρτα στο προαύλιό του. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Ιουλίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-φ- 

Αριθ. 18236 (2) 

Σύσταση ίδιου Νομικού Προσώπου στο Δήμο Χαλκιδέων, με την επωνυ¬ 
μία «Δημοτική Σχολή Μπαλέτου - Ρυθμικής». 

Ο ΝΟΜΑΡΧΗΣ ΕΥΒΟΙΑΣ 
' Έχοντας υπόψη. 

1. Τις διατάξεις του άρθρου 175 του Π.Δ. 76/85. 

2. Την αριθ. 132/87 απόφαση του Δημοτικού Συμβουλίου Χαλκι- 
δέων, για σύσταση ίδιου Νομικού Προσώπου Δημοτικής Σχολής Μπά- 
λετου και Ρυθμικής, αποφασίζουμε: 

1. Συνιστούμε ίδιο Νομικό Πρόσωπο στο Δήμο Χαλκιδέων, με την 
επωνυμία «Δημοτική σχολή Μπαλέτου - Ρυθμικής». 

2. Σκοπός του νομικού αυτού προσώπου είναι η διδασκαλία και διά¬ 
δοση του χορού στους κατοίκους του Δήμου Χαλκιδέων, η πολιτιστική 
ανάπτυξη αυτών και η ψυχαγωγία τους. 

3. Πόροι του Νομικού προσώπου είναι: 

α. Η ετήσια επιχορήγηση του Δήμου. 

β. Η επιχορήγηση και κάθε άλλη παροχή του Κράτους, είτε απ’ ευ¬ 
θείας στο Νομικό Πρόσωπο, είτε προς το Δήμο Χαλκιδέων για το Νο¬ 
μικό αυτό Πρόσωπο. 

γ. Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ. Εισπράξεις από το αντίτιμο των υπηρεσιών από το Νομικό αυτό 
Πρόσωπο. 

ε. Πρόσοδοι από την ίδια αυτού περιουσία. 

στ. Κάθε άλλη νόμιμη πρόσοδος. 

η. Το Νομικό Πρόσωπο διοικείται από 7 μελές συμβούλιο που αποτε- 
λείται από τους: 

α. Τον εκάστοτε Δήμαρχο ή Αντιδήμαρχο, που ορίζει ο Δήμαρχος, 
ως Πρόεδρο. 

β. Δύο (2) δημοτικούς συμβούλους που ορίζονται με απόφαση του 
Δημοτικού Συμβουλίου. 

γ. Δύο (2) φιλότεχνους δημότες, που ορίζονται από το Δημοτικό Συμ¬ 
βούλιο. 

δ. Ένα (1) αιρετό μέλος του Νομικού Προσώπου, που εκλέγεται ανά¬ 
μεσα στα μέλη του, απ’ αυτά. 

ε. Ένα (1) αιρετό εκπρόσωπο των εργαζομένων στο Νομικό Πρό¬ 
σωπο. . 

Το Δ.Σ. εκλέγει από τα μέλη του τον αντιπρόεδρο και το γραμματέα 
του. 

Η θητεία του Δ.Σ. είνα 2ετής και αρχίζει από την ανάληψη των καθη¬ 
κόντων της νέας - Δημοτικής Αρχής. 

Στην αρχή του 3ου χρόνου, γίνεται επανεκλογή του Δ.Σ. σύμφωνα με 

τ’ ανωτέρω. 

Το πρώτο Συμβούλιο θα συγκροτηθεί αμέσως μετά τη δημοσίευση 
της συστατικής πράξης του Νομικού Προσώπου, στην Εφημερίδα της 
Κυβέρνησης. 

Νέα μέλη του Δ/κού Συμβουλίου ορίζονται όταν λήγει η θητεία των 
παλαιών ή όταν κατά τη διάρκεια της θητείας τους, κενωθεί θέση για 
οποιοδήποτε λόγο. 

Μέχρι να εκλεγούν τα αιρετά μέλη ή μέχρι να πληρωθεί οποιαδήποτε 
θέση μέλους, που κενούται, το Δ.Σ. λειτουργεί με την ελλιπή σύνθεσή 
του, αν ο αριθμός των μελών δεν είναι κατώτερος αυτού που απαιτείται 
για το σχηματισμό απαρτίας. 

5. Το Νομικό πρόσωπο εκπροσωπείται στα Δικαστήρια και σε κάθε 
αρχή από τον Πρόερδο του Δ.Σ. και όταν αυτός απουσιάζει ή κωλύεται, 
από τον αντιπρόεδρο αυτού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 31 Ιουλίου 1987 
Ο Νομάρχης 

Ν. ΜΙΧΑΛΟΠΟΤΛΟΣ 

-φ- 

Αριθ. 21378 (3) 

Σύσταση ίδιου νομικού προσώπου με το όνομα «ΠΝΕΥΜΑΤΙΚΟ ΚΕ¬ 
ΝΤΡΟ ΧΟΡΤΙΑΤΗ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του άρθρου 175 του Δημοτικού και Κοινοτικού 
Κώδικα (Π.Δ. 76/85). 

2. Τις διατάξεις του Π.Δ. 331/1983 (ΦΕΚ 119/8.9.83 τ. Α’) περί 
μεταβιβάσεως αρμοδιοτήτων του Υπουργού Εσωτερικών στους Νομάρ¬ 
χη· 

3. Την αριθμ. 39/1987 απόφαση του Κοινοτικού Συμβουλίου Χορ¬ 
τιάτη του Νομού θεσ/νίκης, αποφασίζουμε: 

1. Συστήμουμε ίδιο νομικό πρόσωπο με το όνομα «ΠΝΕΥΜΑΤΙΚΟ 
ΚΕΝΤΡΟ ΧΟΡΤΙΑΤΗ» στην Κοινότητα Χορτιάτη του Νομού θεσ/ 
νίκης. 

2. Σκοπός του νομικού αυτού προσώπου είναι: Η ανάπτυξη και αξιο¬ 
ποίηση των πνευματικών δυνάμεων και η ενίσχυση της πνευματικής 
δραστηριότητας της Κοινότητας για πολιτιστική ανάπτυξη σε προοδευ¬ 
τική και δημοκρατική κατεύθυνση. Ειδικώτερα η δημιουργία θεάτρου, 
τμημάτων χορού, μουσικής και αθλητισμού, η οργάνωση πνευματικών 
εκδηλώσεων, διαλέξεων και σεμιναρίων η οργάνωση εκθέσεων ζωγρα¬ 
φικής, γλυπτικής και βιβλίου, η λειτουργία Ελεύθερου Ανοιχτού Πανε¬ 
πιστημίου, βιβλιοθηκών και διενέργεια διαγωνισμών ποίησης και λογο¬ 
τεχνίας. Για την υλοποίηση των παραπάνω σκοπών θα συγκροτηθούν 
ανάλογα Τμήματα και Επιτροπές. 

3. Πόροι αυτού είναι: 

α. Η ετήσια επιχορήγηση της Κοινότητας, που δεν μπορεί να είναι μι¬ 
κρότερη των 800.000 δραχμ. 

β. Κρατικές Επιχορηγήσεις. 

γ. Οποιαδήποτε νόμιμη εισφορά, δωρεά, κληρονομιά κ.λ.π. από 
οποιοδήποτε φυσικό ή Νομικό Πρόσωπο. 

δ. Εισπράξεις από εκδηλώσεις, εκδόσεις κ.λ.π. 

4. Το Νομικό Πρόσωπο θα στεγαστεί αρχικά στην αίθουσα εκδηλώ¬ 
σεων της Κοινότητας και στη συνέχεια σε κτίριο που θα κατασκευαστεί. 

5. Το Ν.Π. διοικείται από 7μελές Διοικητικό Συμβούλιο, που απαρ- 
τίζται από τους: 

α) Τον εκάστοτε Πρόεδρο της Κοινότητας, ως Πρόεδρο. 

β)-δ) Τρεις Κοινοτικούς Συμβούλους, ως μέλη. 

ε) Ένα Εκπρόσωπο του Πολιτιστικού Συλλόγου της Κοινότητας, ως 
μέλος. 

στ) Ένα Εκπρόσωπο του Αθλητικού Συλλόγου της Κοινότητας, ως 
μέλος 

ζ) Ένα κάτοικο ή δημότη της Κοινότητας με γνώσεις ή εμπειρία στα 
αντικείμενά του. 

Οι Κοινοτικοί Σύμβουλοι και ο κάτοικος ή δημότες επιλέγονται από 
το Κοινοτικό Συμβούλιο ενώ τα λοιπά μέλη προτείνονται από το Δ/κό 
Συμβούλιο του φορέα τους και ορίζονται από το Κοινοτικό Συμβούλιο. 

Το Διοικητικό Συμβούλιο εκλέγει από τα μέλη του τον Αντιπρόεδρο, 
Γραμματέα Ταμία και Έφορο. 

Η θητεία του Δ/κού Συμβουλίου ακολουθεί την Κοινοτική περίοδο. 

Το Ν.Π. εκπροσωπείται στα Δικαστήρια και κάθε άλλη αρχή από τον 
Πρόεδρο και όταν αυτός απουσιάζει ή κωλύεται από τον Αντιπρόεδρο. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσ/νίκη, 17 Ιουλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-♦- 

Αριθ. ΕΣ. 24065 (4) 

Τροποποίηση συστατικής πράξεως του Ν.Π. «ΠΕΝΥΜΑΤΙΚΟ ΚΕ¬ 
ΝΤΡΟ ΔΗΜΟΥ ΣΤΑΥΡΟΥΠΟΛΕΩΣ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη. 

1. Τις διατάξεις του άρθ. 175 του Π. Δ/τος 76/85 «περί κωδικοποι- 
ήσεως σε ενιαίο κείμενο νόμου των διατάξεων του Δημοτικού και Κοινο¬ 
τικού Κώδικα». 

2. Την αριθ. 113/1987 νόμιμη απόφαση του Δημοτικού Συμβου¬ 
λίου Σταυρουπόλεως. 

3. Την αριθ. 179/1980 Π.Δ., περί συστάσεως Ν.Π. με το όνομα 
«Πνευματικό Κέντρο Δήμου Σταυρουπόλεως», αποφασίζουμε: 

Τροποποιούμε τις παρ. 2 και 4 της συστατικής πράξεως του ανω¬ 
τέρω νομικού προσώπου, οι οποίες αντικαθίστανται ως εξής: 

Παρ. 2. «Σκοπός του συνιστώμενου νομικού προσώπου είναι η πνευ¬ 
ματική και πολιτιστική ανάπτυξη των δημοτών του Δήμου Σταυρούπο- 
λης και ειδικώτερα, η διοργάνωση εκθέσεων ζωγραφικής, βιβλιοθήκης, 
χειροτεχνίας και εικαστικών τεχνών γενικώτερα, θεατρικών ομάδων, 
διοργάνωση σεμιναρίων, διενέργεια διαγωνισμών ποίησης και λογοτε¬ 
χνίας, λειτουργία Λαϊκού Πανεπιστημίου, ημερίδες, συμπόσια, διαλέ¬ 
ξεις, δημιουργία αθλητικών ομάδων όπως σκακιού, μπάσκετ, βόλεϋ, 
πίγκ-πόγκ, δημιουργία ομάδων χορωδίας, μουσικής και χορευτικών 
συγκροτημάτων. 

Για την υλοποίηση των παραπάνω σκοπών θα δημιουργηθούν ανά¬ 
λογα τμήματα και Επιτροπές, παρ. 4. «Το συνιστώμενο Νομικό πρό¬ 
σωπο διαοικείται από 9 μελές διοικητικό συμβούλιο που αποτελείται 
από τους: α) εκάστοτε Δήμαρχο ή Αντιδήμαρχο που ορίζει ο Δήμαρχος, 
β-ε) τεσσάρων Δημοτικών Συμβούλων και στ-θ) τεσσάρων δημοτών ως 
μελών. Τα μέλη του Διοικητικού Συμβουλίου που είναι δημοτικοί σύμ¬ 
βουλοι εκλέγονται από το Δημοτικό Συμβούλιο. Το Διοικητικό Συμβού¬ 
λιο εκλέγει από τα μέλη του τον Αντιπρόεδρο, το Γραμματέα και Έφορο 
αυτού. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσ/νίκη, 24 Ιουλίου 1987 
Ο Νομάρχης 

^ ΓΙΑΝΝΗΣ ΣΑΒΑΛΑΝΟΣ 

-♦- 

Αριθ. 24924 (5) 

Τροποποίηση της συστατικής πράξης του Νομικού προσώπου με την 
επωνυμία «Πνευματικό Κέντρο Ευκαρπίας». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/85 «περί κωδικο- 
ποιήσεως σε ενιαίο κείμενο νόμου των διατάξεων του δημοτικού και 
Κοινοτικού Κώδικα», όπως τροποποιήθηκαν και συμπληρώθηκαν. 

2. Την αριθμ. 62/1987 απόφαση του Κοινοτικού Συμβουλίου Ευ¬ 
καρπίας. 

3. Το Π.Δ. 335/26.4.80 περί συστάσεως ίδιου Ν.Π. με την επωνυ¬ 
μία «Πνευματικό Κέντρο Ευκαρπίας». 

4. Το Π.Δ. 331/83 «Μεταβίβαση αρμοδιοτήτων του Υπουργού 
Εσωτερικών στους Νομάρχες», αποφασίζουμε: 

Τροποποιούμε το πρώτο εδάφιο της παρ. 5 του Π.Δ. 335/26.4.80 
περί συστάσεως ίδιου νομικού προσώπου με το όνομα «Πνευματικό Κέ¬ 
ντρο Ευκαρπίας το οποίο αντικαθίσταται ως προς τα εξής: 

5. «Το συνιστώμενο Νομικό Πρόσωπο διοικείται από επταμελές διοι¬ 
κητικό Συμβούλιο που αποτελείται από τον εκάστοτε Πρόεδρο ή (αντι¬ 
πρόεδρο που ορίζει ο Πρόεδρος με απόφασή του, ως Πρόεδρο, τρεις Κοι¬ 
νοτικούς Συμβούλους που εκλέγονται από το Κοιν/κό Συμβούλιο και 
τρεις δημότες με κοινωνική δράση και ειδικές γνώσεις που εκλέγονται 
από τό Κοινοτικό Συμβούλιο». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 28 Ιουλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

- 4 - 

Αριθ. 7063 (6) 

Τροποποίηση απόφασης για τη συγκρότηση Επιτροπής για την παρακο¬ 
λούθηση των συνθηκών λειτουργίας των ιδιωτικών κλινικών της πε¬ 
ριφέρειας μας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

Τις διατάξεις: 

α) Του Ν. 3200/55 «περί Διοικητικής αποκετρώσεως» όπως τροπο¬ 
ποιήθηκε: 

β) του άρθρου 20 του Ν. 1579/85 «Ρυθμίσεις για την εφαρμογή και 
ανάπτυξη του Εθνικού Συστήματος υγείαν; και άλλες διατάξεις». 

γ) Τις με αριθμ. 2072/18.3.86, 5354/10.6.86, 2260/6.3.87 
αποφάσεις μας. 

δ) Το με αριθμ. 139/29.4.87 έγγραφο ΤΕΔΚ Ν. Κορινθίας. 

ε) Το γεγονός ότι ο Ιατρός Σπύρος Τσερώνης δεν προσήλθε σε δύο συ¬ 
νεδριάσεις της Επιτροπής και πρότεινε την αντικατάστασή του, αποφα¬ 
σίζουμε: 

Τροποποιούμε εν μέρει τις (γ) σχετικές αποφάσεις μας και ορίζουμε: 

1. Τον Δαμουλή Κων/νο Πρόεδρο Κοινότητας Λεχαίου αναπληρω¬ 
ματικό μέλος της Επιτροπής Επιθεώρησης ιδιωτικών κλινικών της πε¬ 
ριφέρειας μας σε αντικατάσταση του Κων/νου Αδαλάκη, Πρόεδρου 
Κοινότητας Ξυλοκάστρου. 

2. Τον Ιατρό Λεωνίδα Αργυριάδη - Ρούσσο τακτικό μέλος αναπλη- 
ρούμενο από τον Σωτήριο Αδρακτά σε αντικατάσταση του Ιατρού Σπύ- 
ρου Τσερώνη. 

Κατά τα λοιπά ισχύουν οι (γ) σχετικές αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κόρινθος, 4 Αυγούστου 1987 
Ο Νομάρχης 
ΚΩΝ. ΜΑΓΚΑΦΑΣ 

Αριθ. 14386 (7) 

Σύσταση αναπτυξιακών συνδέσμων των Κοινοτήτων Επαρχίας Φαρσά¬ 
λων Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη. 

Ι.Τις διατάξεις των άρθρων 177 ως 183 του ΔΚΚ(ΠΔ 76/85). 

2. Τις κατωτέρω αποφάσεις των Κοιν. Σ/λίων που λήφθηκαν νό¬ 


μιμα: 1) 19/87 Κ. Σ. Βρυσιών, 2) 19/87 Κ.Σ. Πολυνερίου, 3) 14/87 
Κ.Σ. Πολυδαμείου, 4) 25/87 Κ.Σ. Σιτοχώρου, 5) 20/87 Σ.Κ. Τπέ- 
ρειας, 6) 24/87 Κ. Σ. Κρήνης, 7) 24/87 Κ.Σ. Ερέτριας, 8) 20/87 
Σ.Κ. Κατωχωρίου, 9) 16/87 Κ.Σ. Κάτω Βασιλικών, 10) 20/87 Κ.Σ. 
Δασολόφου, 11) 27/87 Κ.Σ. Μ. Ευϋδρίου, 12) 8/87 Κ.Σ. Βαμβα- 
κούς, 13) 17/87 Κ.Σ. Βασιλής, 14) 17/87 Κ.Σ. Αγ. Γεωργίου, 15) 
22/87 Κ.Σ. Ρευματιάς και 16) 20/87 Κ.Σ. Ζ. Πηγής περί σύστασης 
αναπτυξιακού συνδέσμου, αποφασίζουμε: 

1. Συνιστούμε αναπτυξιακό σύνδεσμο Κοινοτήτων Επαρχίας Φαρσά¬ 
λων στον οποίο μετέχουν οι Κοινότητες: Βρυσιών, Πολυνερίου, Πολυδα¬ 
μείου, Σιτοχώρου, Τπέρειας, Κρήνης, Ερέτριας, Κατωχωρίου, Κάτω 
Βασιλικών, Δασολόγου, Μ. Ευϋδρίου Βαμβακούς, Βασιλής, Αγ. Γεωρ¬ 
γίου, Ρευματιάς και Ζ. Πηγής. 

2. Σκοπός του αναπτυξιακού συνδέσμου είναι η κοινή εκτέλεση και 
συντήρηση έργων, η προμήθεια μηχανημάτων και υλικών, η παροχή 
υπηρεσιών που ανήκουν στην αρμοδιότητά του και γενικά η ανάπτυξη 
της περιοχής του ο σχεδιασμός και η κατάρτιση προγραμμάτων και με¬ 
θόδων για την ανάπτυξη του ευρύτερου χώρου των μελών του πού τον 
αποτελούν, η καθαριότητα, η αποκομιδή και διάθεση απορριμμάτων, 
βοθρολημάτων και λοιπών, αποβλήτων η αξιοποίηση και εκμετάλλευση 
των βοσκοτόπων, η αξιοποίηση κάθε πλουτοπαραγωγικής πηγής κα¬ 
θώς και η προσπάθεια για την επίλυση όλων των τοπικών προβλημά¬ 
των της περιφέρειας του Συνδέσμου. 

3. Έσοδα του Συνδέσμου είναι: α) Εισφορά των μελών εξ 7% επί των 
τακτικών εσόδων του προηγούμενου έτους, β) πρόσοδοι από την περιου¬ 
σία του συνδέσμου, γ) δωρεές, επιχορηγήσεις και εισφορές από το Δημό¬ 
σιο ή άλλα νομικά ή φυσικά πρόσωπα ή οργανισμούς, δ) πρόσοδοι από 
τα τέλη που θα επιβληθούν υπέρ του συνδέσμου και ε) η επιχορήγηση 
από τους φορείς του Δημοσίου Τομέα της παρ. 6 του άρθρου 1 του Ν. 
1256/82 για την εκτέλεση έργων των κάλυψη δαπανών τους και την 
πληρωμή αποδοχών του προσωπικού του. 

4. Έδρα του συνδέσμου ορίζεται η κοινότητα Μ. Ευϋδρίου. 

5. Η διάρκεια του Συνδέσμου ορίζεται αόριστος εφ’ όσον διαρκούν τα 
προβλήματα που προσπαθεί να αντιμετωπίσει. 

6. Με την παρούσα απόφαση διαλύεται ο σύνδεσμος αποκομιδής 
απορριμμάτων Κοινοτήτων επαρχίας Φαρσάλων που είχε συσταθεί με 
την αριθμ. 6591/4.4.1986 απόφασή μας και η περιουσία του, το προ¬ 
σωπικό του, οι υποχρεώσεις του και το ενεργητικό του μεταφέρονται 
στον ανωτέρω αναπτυξιακό σύνδεσμο. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί στις κοινότητες που μετέχουν στον σύνδεσμο και 
στον σύνδεσμο αποκομιδής απορριμμάτων Μ. Ευϋδρίου. 

Λάρισα, 31 Ιουλίου 1987 
Ο Νομάρχης 
ΔΗΜ. ΚΟΤΚΟΤΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





